  Виталий Пронин «Ижавиа» огазеяськон табере ужзэ выль сямен радъялоз.1-тӥ апрельысен ватсаськозы выль маршрутъёс: Самарае но Кирове, 1-тӥ сентябрьысен самолётъёс лобаны кутскозы Нижний Новгородэ но. Толон шараяськиз на мукетыз ивор: «Ижавиа» пыриськоз Пермь-Ташкент-Пермь маршрутэ но.«Ижавиа» огазеяськонлэн кивалтӥсез Андрей Городилов пусйиз: Самарае но Кирове лобан понна кутӥськозы пичи самолётъёс - ог тямыс пукон интыен гинэ. Бӧрысь лобаны быгатозы 70 интыен самолётъёс но. Самарае но Кирове лобон понна билетъёс вузасько ини. Соослэн дунзы - 300 манетысен 500 манетозь. Азьланяз чакламын луозы спортсменъёслы, студентъёслы льготаос. Теги: Ижавиа  